open-index/open-wikipedia-markdown huggingface dataset:
אוניברסיטת סירקיוז

**אוניברסיטת סירקיוז** (באנגלית: **Syracuse University**, גם **SU, Syracuse** או ** the 'Cuse**) היא אוניברסיטת מחקר פרטית שנמצאת בסירקיוז שבמדינת ניו יורק, ארצות הברית.

## היסטוריה
האוניברסיטה נוסדה בשנת 1870. את שורשיה ניתן לזקוף לסמינר לכמרים שהוקם כבר ב-1832 על ידי הכנסייה המתודיסטית-אפיקסולית. ב-1870 הועבר המוסד מהעיירה לימה לסירקיוז, שם קיבלה הכרה רשמית ממדינת ניו יורק כאוניברסיטה. מאז 1920, האוניברסיטה מגדירה את עצמה כאוניברסיטה חילונית. האוניברסיטה התקבלה לאיגוד האוניברסיטאות האמריקאי ב-1966.

## בתי ספר וקולג'ים
באוניברסיטה כלולים 13 בתי ספר וקולג'ים שונים:
* **בית הספר לאדריכלות:** בבית הספר מתקיימות תוכניות לתואר ראשון ושני באדריכלות.
* **הקולג' לאמנויות ומדעים:** בקולג' נלמדים מקצועות מדעי החברה, מדעי הטבע, מתמטיקה ומדעי הרוח.
* **בית הספר לחינוך:** בין המחלקות בבית הספר לחינוך נכללות ייעוץ, קריאה ושפה, מנהיגות חינוכית, חינוך גבוהה, הערכה בחינוך ועוד.
* **הקולג' להנדסה ומדעי המחשב:** בין תחומי ההנדסה הנלמדים בקולג' נכללים הנדסה ביו רפואית, הנדסה אזרחית וסביבתית, הנדסת חשמל ומחשבים, הנדסת מכונות ועוד.
* **הקולג' לספורט:** נלמדים מקצועות כגון מדעי הספורט, תזונה, התפתחות האדם, בריאות הציבור, עבודה סוציאלית וניהול ספורט.
* **בית הספר ללימודי מידע:** ניתן ללמוד תחומים כגון טכנולוגיות מידע, סייבר, ניהול פרויקטים, ניהול מערכות מידע ויזמות.
* **הקולג' למשפטים:** הקולג' למשפטים נוסד בשנת 1895.
* **בית הספר לניהול:** מתקיימים לימודים במקצועות כגון חשבונאות, פיננסים, ניהול, נדל"ן, שרשראות אספקה, יזמות ואנליטיקה עסקית.
* **בית הספר לאזרחות:** נלמדים מקצועות מדעי החברה כגון מדיניות ציבורית, מינהל ציבורי ויחסים בין-לאומיים.
* **בית הספר לתקשורת:** מתקיימים לימודים במקצועות כגון פרסום, עיתונאות דיגיטלית, יחסי ציבור, צילום, עיצוב גרפי ולימודי טלוויזיה וקולנוע.
* **הקולג' לאמנות חזותית ואמנויות המופע:** הכולל כולל בית ספר לאמנות, מחלקה לתקשורת, בית ספר לעיצוב, מחלקה לדרמה, בית ספר למוזיקה, מחלקה ללימודי מדיה וקולנוע, מחלקה לטיפול באמנויות.
* **הקולג' ללימודים מקצועיים:** מתקיימים לימודי תעודה ותארים, חלקם במתכונת מקוונת.
***הקולג' ללימודים מתקדמים**

## ספורט
קבוצות הספורט של סירקיוז ידועות בתור "הכתומים", ומשתתפות בתחרויות בין-אוניברסיטאיות ב-20 ענפי ספורט. נבחרות האוניברסיטה חברות בליגת ה-ACC ב-NCAA (מלבד נבחרות הוקי קרח נשים, חתירה ולקרוס גברים).

## בוגרים ידועים
בין בוגריה הידועים של אוניברסיטת סירקיוז נכללים:
* ג'ו ביידן – נשיא ארצות הברית
* דייב בינג – איש עסקים ולשעבר ראש העיר דטרויט
* ג'ון קטקו – עיתונאי ותובע
* איילין קולינס – אסטרונאוטית
* דיק קלארק – איש רדיו וטלוויזיה
* אהרון סורקין – תסריטאי, מחזאי ומפיק
* פיטר פאלק – שחקן
* לו ריד – זמר
* כרמלו אנתוני – שחקן NBA לשעבר

## גלריה

Syracuse University HallofLanguages.jpg|בית הספר לשפות
Crousecollegesu.jpg|קולג' קרוז – בית הספר למוזיקה
Hendrickschapelsu.jpg|קפלת הנדריקס
Syracuse Carnegie Library.jpg|ספריית קרנגי


## קישורים חיצוניים

* 

* אוניברסיטת סירקיוז, באתר U.S. News
* 

## הערות שוליים

*
סירקיוז
סירקיוז
פרס ברית המועצות

**פרס ברית המועצות** (ברוסית: **Госуда́рственная пре́мия СССР** - פרס המדינה או הפרס הממלכתי של ברית המועצות) היה פרס כבוד בברית המועצות. הפרס נוסד ב-9 בדצמבר 1966. אחרי פירוק ברית המועצות ב-1991, הפרס הוחלף על ידי פרס הפדרציה הרוסית.

פרס ברית המועצות החליף את **פרס המדינה על שם סטלין** (ברוסית: Сталинская премия), ("פרמיית סטלין") שחולק בין השנים 1941–1954. עם היווסדו היו מקבלי התעודות והתגים של פרס סטלין יכולים להחליפם לתעודות ולתגים של פרס ברית המועצות.

הפרס הוענק על בסיס שנתי, בתחומים שונים - מדע, טכנולוגיה, ספרות, אדריכלות ואומנויות. כל שנה היו עד כ-100 מקבלי הפרס. היקף הפרס היה 5,000 רובל (כמחצית בָפרס לנין).

בכל הרפובליקות של ברית המועצות היו "פרסי רפובליקה" בהתאם.

## קישורים חיצוניים

ברית המועצות
שלמנאסר החמישי

**שַׁלְמַנְאֶסֶר הַחֲמִישִׁי** (באכדית: **[[שולמנו|שׁוּלְמָנוּ]]-אָשָׁרִיד**) היה מלך האימפריה האשורית החדשה מ-727 עד 722 לפנה"ס, היה בנו ויורשו של תגלת פלאסר השלישי.

## ביוגרפיה
שמו המקורי היה אולוליו, אך שמו המלכותי היה שלמנאסר. בימי אביו שימש כמושל זימירה שבפניקיה. עלה לשלטון בכ"ה בטבת בשנת 727 לפנה"ס.

### נגד צור
[ממוזער|240x240 פיקסלים|מנחות של אניות מוגשות מצור ו[צידון לשלמנאסר השלישי, מתוך תבליטי שערי אימגור־אנליל ]]
יוסף בן מתתיהו, בהתבססו על מנאנדרוס, כתב שבארכיוני צור נכתב שבימי שלטון מלך צור אלולאיוס (הוא כנראה לולי בכתובות האשוריות), ששלט בימי שלמנאסר, הפליג מלך צור לכתים (בני העיר כתי) שמרדו בו והכפיפם למרותו. שלמנאסר כבש את ארם ופיניקיה, ואחרי זמן מה התמרדו צידון, עכו והחלק היבשתי של צור, הנקרא ביוונית פאלאיטירוס. משלא נכנעו הצורים, חזר המלך ללחום בהם, והפיניקים שנכנעו לשלמנאסר נתנו לו שישים אניות מלחמה ושמונה מאות איש להשיטן; וכשיצאו הצורים בשתים עשרה אניות ואניות האויב התפזרו, לקחו הצורים בשבי חמש מאות איש, וכך עלתה קרנם של הצורים. אך שלמנאסר חסם את מקורות המים של העיר, ובזכות בורות המים שחפרו הצורים נמשך המצור חמש שנים.

### נגד שומרון
ניצחון הצורים וירידת קרנו של שלמנאסר, היו כנראה הסיבה לכך שהושע בן אלה מלך ישראל החליט אף הוא למרוד במלך אשור בשנת 724 לפנה"ס, וכרת ברית עם סוא מלך מצרים והפסיק להעלות מס למלך אשור. המצרים לא באו לעזרת הושע ושלמנאסר עלה על שומרון. בתעודה בבלית שנערכה ב ומכונה "הכרוניקון הבבלי", נכתב כי שלמנאסר "הרס את העיר שומרון". עם זאת, בכתובות סרגון השני, ששלט אחריו, טוען סרגון כי הוא עצמו צר על שומרון וכבש אותה. לדעת חיים תדמור, נראה כי מיד אחרי כיבושה, מת שלמנאסר, אולי נהרג במהלך מרד שפרץ באשור, וייתכן שבשל סיבה זו נסוג הצבא האשורי לארצו בחורף שנת 722/1 לפנה"ס. על כסאו עלה סרגון השני, שככל הנראה הדיח אותו. עם מותו של שלמנאסר, פרץ מרד ברחבי האימפריה האשורית ממערב לנהר הפרת, ובשנת 720 לפנה"ס יצא סרגון השני לדכא את המרידות באזור זה ובין היתר כבש מחדש את שומרון.

הפסוקים בספר מלכים כוללים פעמיים עליה של מלך אשור על שומרון. בעלייה הראשונה הושע משיב לו מנחה, ובפעם השנייה מלך אשור אוסר את הושע ומחריב את שומרון. יעקב קצנשטיין כותב ששלמנאסר עלה פעמיים על שומרון, כנראה בפעמיים שעלה על צור. לעומת זאת, צבי אילן כותב שהדעה המקובלת היא ששלמנאסר עלה על שומרון רק פעם אחת, ושהמנחה שהביא הושע לשלמנאסר היה בשנת עלייתו למלוכה ולא לוותה במסע על שומרון.

### סוף ימיו
שלמנאסר מת מוות טבעי או הורעל בי"ב טבת, לפי המקורות האשורים.

## לקריאה נוספת

* 
* Jean-Jacques Glassner's Chroniques Mésopotamiennes (1993; translated as Mesopotamian Chronicles, 2004)


## קישורים חיצוניים

* 
* על האשורים המודרניים, באתר "אשור המקוונת"
* על ההיסטוריה האשורית, באתר האנציקלופדיה הקתולית
* אשור, באתר All Empires
* 
* רשימות חצר של מלכי אשור

## הערות שוליים

קטגוריה:מלכי האימפריה האשורית החדשה
קטגוריה:מלכי הגויים בתנ"ך
קטגוריה:אישים בתנ"ך המוזכרים במקורות חיצוניים
קטגוריה:מלכי השושלת ה-10 האשורית של בבל
קטגוריה:אישים שחיו במאה ה-8 לפנה"ס
כלי שרת

**כְּלֵי שָׁרֵת** היו הכלים בהם השתמשו במהלך הקרבת הקרבנות במשכן ובבית המקדש. הכלים היו עשויים זהב, כסף, או נחושת, והיה בכוחם לקדש רכיבי קרבנות שהוכנסו לתוכם. יתרה מכך, לא היה ניתן להזות את דם הקרבנות על המזבח, או להקטיר עליו קורבן מנחה, אלא לאחר שהושמו בתוך כלי שרת. הפיכת כלי רגיל לכלי שרת התבצעה על ידי משיחה בשמן המשחה, או מעצם העובדה שהשתמשו בהם ככלי שרת.

עם כלי השרת נמנים הכפות, הקערות, המזרקים, סכיני השחיטה, כלי הקטורת וכלי מדידה רבים, חלקם מותאמים למדידת נוזלים וחלקם למדידת מוצקים. לדעות אחדות, אף כלי הנגינה ששימשו לצורך שירת הלווים  במקדש, נחשבו ככלי שרת.

גם כלי המקדש הנייחים, כגון המזבחות, שולחן הפנים ומנורת הזהב, נחשבים כלי שרת. אף שהמזבח והשולחן נעשו מעץ, הם צופו במתכת. לעומת זאת, כשירותם של כלי עץ שאינם מצופים להיות כלי שרת, שנויה במחלוקת בין התנאים, ולהלכה הם אינם כשרים לכך.

## מימון כלי השרת
מימון כלי השרת היה מתרומת הלשכה, מכיוון שכלי השרת נחשבו כ"צורך קרבן", ולא "צורכי המזבח" שהוא חלק מבנין הבית ותקציבו מבדק הבית.
### מכספי בדק הבית
בנוגע למימון כלי השרת של בית המקדש מכספי בדק הבית, קיימת סתירה לכאורה, בפסוקי התנ"ך. במקום אחד נראה כי כאשר יואש המלך ביצע מגבית לצורך קדשי הבית, לאחר שקודמו גרם למחסור חמור בכלי בית המקדש, הוא מסר את התקציב לגזברי בית המקדש, ואילו השתמשו עם הכסף, בין השאר, גם לייצור כלי שרת:

מציטוט זה רואים כי למעשה השתמשו בכספי בדק הבית לצורך כלי השרת. מצד שני, כאשר המגבית עצמה נערכה, אנו מוצאים כי יהואש הזהיר את הכוהנים להשתמש בכספי בדק הבית רק לצורך בניית בית המקדש ושיפוצו ולא לצורכי כלי שרת:

בתלמוד מובא כי רב הונא שאל את רבו רב שאלה זו, וזה הסביר לו כי באופן רגיל קנו את כלי השרת מכספים אחרים, אך כאשר נותר כספים מיותרים מכספי בדק הבית, יכלו להשתמש בהם לקנית כלי שרת, מכיוון שבית הדין התנה שאם הכסף שנודב לבדק הבית לא יוצרך אליו יוכלו להשתמש בו לקניית כלי שרת

### [[מותר תרומת הלשכה]]
בנוגע למותר תרומת הלשכה קיימת מחלוקת האם השתמשו בתקציב זה לצורך כלי שרת. לפי רבי ישמעאל ורבי חנינא סגן הכוהנים קנו במותר התרומה כלי שרת, אך לפי רבי עקיבא ותנא קמא השתמשו בהם לצרכים אחרים.

## קישורים חיצוניים
*
* רשימת כל תשעים ושלושה כלי השרת שהיו בבית המקדש, במכתבו של ראש ישיבת חכמי לובלין הרב מאיר שפירא
* 
* 

## הערות שוליים

קטגוריה:הקדש
קטגוריה:כלי המקדש
קטגוריה:ניבים וביטויים תנ"כיים
אדוארד קייב

[שמאל|ממוזער|200px|[The Gentleman's Magazine, גיליון מאי 1759, פרי עטו של "סילבנוס אורבן"]]
**אדוארד קייב** (באנגלית: **Edward Cave**; 27 בפברואר 1691 – 10 בינואר 1754) היה צייר, עורך ומוציא לאור אנגלי. כתב העת The Gentleman's Magazine שהוציא לאור נחשב כתב העת המודרני הראשון המוקדש לנושאים כלליים.

## ביוגרפיה
קייב, בנו של סנדלר, נולד בקהיליית ניוטון (Newton), סמוך לעיירה רגבי (Rugby) שבמחוז ווריקשייר שבאזור מערב המידלנדס שבאנגליה. הוא למד בבית הספר התיכון שם, אך סולק מבית הספר לאחר שהואשם כי גנב מהמנהל. הוא עבד במגוון עבודות, כולל סוחר עצים, עיתונאי ומדפיס. הוא הגה את הרעיון של כתב עת שיכסה כל נושא שיש לציבור המשכיל עניין בו, ממסחר ועד לשירה, וניסה לשכנע כמה מדפיסים ומוכרי ספרים בלונדון ליישם את הרעיון. כשאיש לא הראה התעניינות בנושא החליט קייב ליטול יוזמה בעצמו. *The Gentleman's Magazine* (המגזין של הג'נטלמן) יצא לאור ב-1731, הפך במהרה לכתב העת הנפוץ ביותר וצמחו לו חיקויים רבים. כתב העת הפך את קייב לאיש עשיר.

קייב היה איש עסקים פיקח. הוא הקדיש את כל מרצו לכתב העת, ולעיתים רחוקות עזב את משרדיו שבבית "שער סנט ג'ון" (St John's Gate, שריד למנזר) בקלרקנוול שברובע איזלינגטון שבלונדון. הוא נעזר בתורמים רבים לכתב העת, הידוע בהם היה סמואל ג'ונסון, שתמיד היה אסיר תודה לקייב על שהעניק לו תעסוקה למשך שנים רבות. קייב עצמו תרם כתבות לכתב העת בשם העט "סילבנוס אורבן" (Sylvanus Urban).

בנוסף השיג קייב רישיון מהממציא לואיס פול (Lewis Paul) ל-250 כישוּרים ממכונת הטוויה המוגנת בפטנט, המכונה שקדמה למכונת הטוויה הקרויה "ווטר פריים" (water frame). ב-1742 רכש קייב את טחנת מרוולס (Marvels Mill) בנורתהמפטון והפך אותו לבית חרושת לטקסטיל, שהיה, ככל הנראה, בית החרושת לטוויה הראשון בעולם שהונע בכוח המים. בית החרושת היה כנראה רווחי, אם כי במידה צנועה. הוא נסגר בשנת 1761 (או זמן קצר אחר כך).

קייב סבל משיגדון. הוא קבור בכנסיית ג'יימס הקדוש בקלרקנוול.

## קישורים חיצוניים

* תצלומים של דפים מה-Gentlemen's Magazine
* חיי יום יום באנגליה הג'ורג'יאנית כפי שדווחו ב-Gentlemen's Magazine

קטגוריה:ערכים שבהם תבנית בריטניקה אינה מתאימה
קטגוריה:ציירים בריטים
קטגוריה:עורכי עיתונים
קטגוריה:ילידי 1691
קטגוריה:בריטים שנפטרו ב-1754
לרותולי סיסו, נסיך לסוטו

**הנסיך לרותולי דייוויד מוהאטו ברנג סיסו** (נולד ב-18 באפריל 2007) הוא הצאצא השלישי והבן הבכור של מלך לסוטו לטסי השלישי ושל מלכת לסוטו מאסנאטה מוהאטו סיסו. בשל היותו הבן הבכור לרותולי הוא יורש העצר של כס המלוכה של לסוטו.

הנסיך הוטבל לנצרות בכנסייה הקתולית סנט לואיס במאטסינג ב-2 ביוני 2007 על ידי הארכיהגמון ברנרד מוהלאליסי, ראש הכנסייה הקתולית בלסוטו. לרותולי סיסו, הצ'יף (ראש השבטים) הראשי של ליקאוהלה, שימש כסנדק בטקס ההטבלה.

## קישורים חיצוניים
* תיאור טקס ההטבלה באתר ממשלת לסוטו

קטגוריה:המלוכה בלסוטו
קטגוריה:לסוטו: אישים
קטגוריה:יורשי עצר
קטגוריה:ילדי משפחות מלוכה
קטגוריה:אישים מלסוטו שנולדו ב-2007
לטסי השלישי, מלך לסוטו

**לטסי השלישי** (**Letsie III of Lesotho;** נולד ב-17 ביולי 1963) או, בשמו המלא, **דייוויד מוהאטו ברנג סיסו**, הוא מלך לסוטו מאז 7 בפברואר 1995. מאחר שלסוטו היא מלוכה חוקתית, מרבית תפקידי המלך הם טקסיים.

## לימודיו
לטסי למד בבית הספר היסודי הפרטי איקטסטסנג (Iketsetseng) במסרו בין השנים 1968–1972, לאחר מכן עבר ללמוד בממלכה המאוחדת, בבית ספר נוצרי קתולי ביורקשייר המנוהל על ידי מסדר בנדיקטוס הקדוש, בו למד משנת 1973–1976. לאחר מכן בשנת 1977 החל ללמוד במכללת אמפלפורת' שבממלכה המאוחדת (בה למד גם אביו) בה סיים את לימודיו התיכוניים בשנת 1980.

לטסי המשיך את לימודיו הגבוהים באוניברסיטת לסוטו, אותה סיים עם תואר ראשון במשפטים. לאחר תום לימודי המשפטים המשיך ללמוד בין השנים 1984–1986 באוניברסיטת בריסטול, בה למד משפט אנגלי, ולאחר מכן למד באוניברסיטת קיימברידג' לימודים התפתחותיים (Development Studies) עד שנת 1989, ובמקביל למד במכללת ויי של אוניברסיטת לונדון כלכלה בהיבט חקלאי (Agricultural Economics). עם סיום לימודיו בשנת 1989 שב ללסוטו.

## עלייה לשלטון
לטסי עלה לשלטון לאחר שאביו מושואשו השני, מלך לסוטו נאלץ לצאת לגלות בשנת 1990. אביו שב לשלוט במדינה זמן קצר בשנת 1995 אולם נהרג בראשית 1996 בתאונת דרכים, ולטסי שב לכס המלוכה.

ב-16 בדצמבר 1989 הוכרז לטסי כצ'יף הראשי של מאטסינג, וב-12 בנובמבר 1990 הוכתר כמלך.

## חיים אישיים
בשנת 2000 נשא לטסי לאישה את קאראבו מוטסאואננג, אשר ילדה לו 3 ילדים: 
* סנאטה סיסו (נולדה ב-7 באוקטובר 2001)
* מאסייסו (נולדה ב-20 בנובמבר 2004)
* יורש העצר לרותולי סיסו (נולד ב-18 באפריל 2007).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מלכי לסוטו
קטגוריה:מלכים אפריקאים
קטגוריה:מונרכים שוויתרו על כסאם
קטגוריה:בוגרי אוניברסיטת בריסטול
קטגוריה:בוגרי אוניברסיטת קיימברידג'
קטגוריה:ילידי 1963
מרכז שרשרת הדורות

**מרכז שרשרת הדורות** הוא מוזיאון ליד הכותל המערבי בירושלים, העוסק בשרשרת הדורות של העם היהודי ובמרכזיותה של ירושלים בשרשרת זו. האתר הוקם ומנוהל על ידי הקרן למורשת הכותל המערבי.

במרכז שרשרת הדורות מיצג מיוחד הנמצא במנהרה העוברת במספר חללים תת-קרקעיים, ובהם יצירות מפוסלות בזכוכית, משחקי תאורה, עשן, קול, הולוגרמות ומוצגים ארכאולוגיים. במקום מוצגת שרשרת הדורות של עם ישראל. הפרויקט בנוי באתר ארכאולוגי מתחת לפני הקרקע במקום שנחשף לצד הכותל המערבי. המיצג בנוי משני פרקים המעוצבים כיצירה ייחודית שלובה של פיסול בקרני אור, עשן וזכוכית ומלווה בפסקול הכולל מוזיקה, קטעי קריינות וסיפור.

הפרק הראשון נקרא "שרשרת השמות" והוא מתחיל באברהם אבינו ומסתיים בקיר הנצחה לחללי צה"ל שנפלו בקרבות על ירושלים. המבקרים יוצאים למעין מסע בזמן על פני הדורות. המבקרים נעים בטור עורפי על פני גשר מתכת צר המוליך דרך שבעה חללים שכל אחד מהווה אזכור לפרק מרכזי בתולדות האומה. לצידי הגשר תשע יצירות זכוכית, פרי ידיו של אמן הזכוכית ג'רמי לנגפורד, המייצגות תקופה שמשכה קרוב ל-3,500 שנה. היצירות בנויות מעשרות אלפי שכבות זכוכית מפוסלת במשקל כולל של כ-90 טון זכוכית שנוצרו מתוך זכוכית גולמית במשקל 150 טון. עמוד הזכוכית הגבוה ביותר נישא לגובה תשעה מטרים ומשקלו כ-15 טון. על גבי היצירות חרוטים שמות של אנשים מהתקופות ההיסטוריות המתאימות לכל יצירה.

הפרק השני נקרא "היכל האור" והוא יצירה תיאטרלית של קרני אור בחלל חשוך כאשר הקהל יושב מסביב. דמות אדם, מוקרנת על גבי מסך בתוך אלומת אור ועשן ומספרת את סיפורו של רבי ישראל הלוי, על פי "", הסיפור המקורי של פרופ' משה עמירב שהיה צנחן שנפצע בשחרור ירושלים במלחמת ששת הימים. הסיפור, שהופיע בספר שער האריות - הקרב על ירושלים בחווית לוחמי חטיבת הצנחנים, עבר עיבוד והתאמה. את החלל חוצה יריעת בד חצי שקופה. כל אחד מהמבקרים רואה במעומעם מולו את בני הקבוצה היושבים מעבר ליריעה.

המקום עוצב על ידי אליאב נחליאלי בשיתוף עם אמן הזכוכית ג'רמי לנגפורד. המיצג הופק על ידי אודי ארמוני. מרכז שרשרת הדורות הוקם על ידי הקרן למורשת הכותל המערבי בעזרת תורמים. המרכז נפתח לקהל בתחילת ינואר 2006 לאחר שבע שנות הקמה ו-18 שנים של חפירה ארכאולוגית. הקרן למורשת הכותל המערבי זכתה בפרס Thea, פרס של ארגון הגג הבינלאומי של יוצרי מוזיאונים ופארקים נושאיים המאגד אלפי עובדי תעשיית הפארקים הנושאיים בארצות הברית ובאירופה. הפרס הוענק עבור עיצוב, תכנון וביצוע מרכז שרשרת הדורות. טקס חלוקת הפרסים נערך בלוס אנג'לס בחודש מרץ 2008.

## גלריית תמונות

## ראו גם
* רחבת הכותל המערבי

## קישורים חיצוניים

* מרכז שרשרת הדורות
* מהו מרכז שרשרת הדורות 
* 
* הרב שמואל רבינוביץ, סיפור מופלא בכלי ייחודי
* מרכז שרשרת הדורות זוכה בפרס בינלאומי, באתר מגזין פרומו, 11 בפברואר 2008
* מנהרת הדורות
* "שרשרת הדורות" מרכז המבקרים החדש בכותל המערבי
* הקרן למורשת הכותל המערבי זוכה בפרס בינלאומי על מרכז שרשרת הדורות
* האתר של ג'רמי לנגפורד
* סיפורו של צנחן במרכז שרשרת הדורות

קטגוריה:הרובע היהודי
קטגוריה:הכותל המערבי
שרשרת
שרשרת
מיזם

**מיזם** (בלעז: **פרויקט**) הוא מאמץ זמני ליצירת שירות או מוצר ייחודי. הגדרה נוספת של מיזם היא הפיכת תשומות לתפוקות רצויות באמצעות מערכות ייצור.

מיזמים אופייניים שניתן למצוא בארגונים מכוונים לרוב לשיפור מצבו התחרותי של הארגון, באמצעות שיפור מועילות או היעילות שלו. המתודולוגיה המשמשת לניהולו של מיזם קרויה ניהול מיזמים, ומטרתה לסיים את המיזם בלוח הזמנים הנדרש ובאיכות הנדרשת, תוך מזעור עלות המיזם.

## מאפייני המיזם
* תָּחוּם בזמן, בעל תאריך התחלה ותאריך סיום (אופציונלי).
* מטרתו הספקת מוצר או שירות. לאחר שהמוצר או השירות הושגו, המיזם המקורי מסתיים (ייתכן בהחלט, שיצמח ממנו מיזם המשך חדש ומתמשך סביב המוצר או השירות שיוצרו).
* עליו להשיג מוצר או שירות ייחודי, ולכן תחזוקה/תפעול אינם יכולים להיות מוגדרים כך (היות שהמוצר או השירות אינם ייחודיים).

## שלבי המיזם
* ייזום
* תכנון
* ביצוע
* בקרה
* סיום

לרוב, קיימת חפיפה מסוימת בין השלבים.

## משתני מפתח במיזם
שלושה משתני מפתח במיזם, והם (נקראים גם "משולש הזהב"):
* הזמן המושקע במיזם, משתי בחינות:
** זמן קלנדרי - הזמן החולף מתחילת המיזם ועד לסיומו.
** זמן אדם - מספר שעות העבודה (או חודשי העבודה) המושקעים במיזם, על ידי כלל המשתתפים בו.
* עלות: ההוצאה הכוללת להגשמת המיזם.
* תכולה: תוצרי המיזם וחבילות העבודה.

כמו כן, נוספו למשולש הזהב עוד שלושה משתני מפתח, והם:
* איכות - רמת התוצר שהופק במיזם.
* שביעות רצון לקוח - רמת עמידה בציפיות הלקוח.
* ניהול סיכונים - בחינה כיצד מנוהלים איומים, שעלולים לפגוע או לקדם את המיזם.

## לקריאה נוספת
* חמוטל וייס, דניאל ציטר, **להיות מנהל פרויקט - ספר אחר על ניהול פרויקטים**, מהדורה שנייה, 2016.

## קישורים חיצוניים

*
קטגוריה:ניהול פרויקטים
קטגוריה:יזמות
ז'רגון

**ז'רגון** (מלעז: **Jargon**) היא לשון כתיבה או לשון דיבור, הרווחת בקרב קבוצה או אוכלוסייה מסוימת, ולעיתים אף ייחודית לה.

## ז'רגון צבאי
ז'רגון צבאי הוא השפה הפנימית הנפוצה בקרב חברי הארגון הצבאי, כמו גם אלה שאינם משתייכים אליו, אך מקיימים עמו תקשורת שוטפת.

הז'רגון מאגד תחתיו מכלול מונחים וביטויים פורמליים הקשורים לצבא, ובעיקרי עיסוקיו: ניהול משאבי אנוש, ניוד סחורות ותחזוקה, מדרג צבאי, אמצעי לחימה וטכנולוגיה. מקור היקף הז'רגון בגודלן והרכבן המגוון של אוכלוסיות ההתמחות המרכיבות אותו, כמו גם בהיסטוריה העשירה שלו. כך, ניתן למצוא בתוך הז'רגון הצבאי הכללי, ז'רגוני מיקוד בתחומים כאלה או אחרים. לדוגמה: ז'רגון צבאי רפואי. הז'רגון הצבאי מתאפיין גם בעושר של מילים וביטויים, אשר השימוש בהם לא נהוג עוד, אלא בדמות קיצורים וראשי תיבות בלבד. לדוגמה: מ.ק. (מחנה קבע).

נהוג לכלול תחת הז'רגון הצבאי את העגה הצבאית, המורכבת משפה לא רשמית, אשר הפכה לשגורה בפי חברי הקבוצה. לדוגמה: סַנְגֵ'ר (שפוט, פראייר; עושה דברו של אחר; הנוטל חלק בעומס העבודה, הגדול מחלקו ההוגן). גם הסלנג הצבאי מצוי תכופות בדמות קיצורים וראשי תיבות כגון: שבו"ז (שְבוּר-זין; בהשאלה מאוּס או מבואס).

בחברה הישראלית מקובל לשאול מונחים מהסלנג הצבאי לשימוש כללי. לדוגמה: "סִנג'רו אותו לנקות את הבית".

## "ז'רגון" ככינוי ליידיש
בסוף המאה ה-19 ותחילת המאה ה-20, היה נפוץ השימוש במונח "ז'רגון" ככינוי ליידיש. לעיתים קרובות, היה שימוש זה מונח גנאי, בו הייתה טבועה ההנחה כי מדובר בשפה נחותה או "לא שפה אמיתית", וכי על היהודים לזנוח את השימוש בה לטובת העברית (לדעת הציונים) או לטובת הגרמנית ושפות אירופיות לאומיות אחרות.

## ראו גם
* סלנג
* ניב (סיווג שפה)
* ז'רגון מקצועי
*סוציולקט

## קישורים חיצוניים

* 

קטגוריה:בלשנות
עקרון מאך

**עקרון מאך** הוא כינוי שנתן אלברט איינשטיין לרעיון אותו הגה ארנסט מאך, על פיו ההתמד של כל עצם מסיבי - מקורה באינטראקציה בינו לבין המסה הכוללת של העצמים ביקום, ובפיזור שלה. ישנם כמה עשרות ניסוחים ופרשנויות לעקרון מאך; ההתבטאויות של מאך עצמו, בהזדמנויות שונות בהן התייחס לרעיון, אינן חד משמעיות וככל הנראה אף הוא עצמו לא דבק בפרשנות מוגדרת והחלטית שלו. נכון להיום לא אושש ולא הופרך עיקרון זה בניסוי.

העיקרון הוצע על ידי מאך כאנטיתזה לרעיון של אייזק ניוטון, על פיו המרחב הריק הוא אבסולוטי, וכל התנועות ביקום הן יחסיות לו. מהשערה זו של ניוטון, נובע שתאוצתם של עצמים ביקום היא יחסית למרחב האבסולוטי של היקום, והיא תתקיים גם ביקום ריק שאינו מכיל דבר פרט לעצם המאיץ.

עקרון מאך היווה מקור השראה לאיינשטיין, בעת שפיתח את תורת היחסות הכללית, אך בסופו של דבר נסוג בו איינשטיין מעקרון מאך.

## דוגמת הדלי

אם ניקח דלי מלא במים ונסובבו, פני המים יתקערו. ניוטון טען שהתופעה נובעת מתאוצת דלי המים יחסית למרחב המוחלט של היקום. לעומתו טען מאך שסיבוב המים הוא יחסי לכוכבים הרחוקים, ושאם ניקח דלי "סטטי" ונסובב סביבו את כל גרמי השמים – יתקערו פני המים באותה מידה, בה הם מתקערים כשהדלי מסתובב והיקום סביבו סטטי.

מאך התבטא, בין היתר, כך:

## קישורים חיצוניים
* 

## הערות שוליים

קטגוריה:מכניקה
קטגוריה:סיבוב
קטגוריה:עקרונות
שינל

שמאל|ממוזער|250px|סוגי שינל
[שמאל|ממוזער|250px|שלושה חיילי [פלמ"ח עם שינל (הימני לובש בטלדרס)]]
[שמאל|ממוזער|250px|בנות הכשרה של הגדוד השלישי של ה[פלמ"ח בעין גב, לבושות בשינלים]]
**שינֶל** (ברוסית: **Шинель**, נקרא גם "**סָגִין**") היה כינויו של מעיל החיילים בתקופת מלחמת העולם הראשונה, מלחמת העולם השנייה, מלחמת העצמאות ועד שנות ה-70.

החיילים הראשונים שלבשו שינל כפריט תקני היו חיילי צבא נפוליאון במהלך הפלישה לרוסיה.

השינל היה מעיל ארוך, עבה, עשוי צמר, בצבע חאקי או שחור. המעיל היה כבד ביותר, במיוחד לאחר שנספג במי גשם והתנועה בו הייתה קשה לכן הוחלף תחילה במעיל קצר ("בטלדרס"), לאחר מכן במעיל דובון ואז בסופטשל. 

המעיל נלבש על ידי כל הדרגות, הן על ידי חיילים מן השורה והן על ידי מפקדים, אך מעיל המפקדים כופתר בשני טורי כפתורים, שהקנו לו מראה מכובד יותר. בראשית ימי צה"ל היו בו שינלים משלל צבאות בהם הצבא הבריטי, הצ'כי ועוד.

## בתרבות ובפולקלור
בשירם של דידי מנוסי ויוחנן זראי, "כוכב הצפון" מופיעות השורות:

השינל מוזכר גם ב"שיר הוותיקים" של חיים גורי ללחן של שמואל פרשקו: 

הגדרת השינל על ידי ותיק המספר על חוויות צבא משנות השישים: 

מנגד, אחת מוותיקות קיבוץ שער העמקים סיפרה: 

## קישורים חיצוניים

## הערות שוליים

קטגוריה:מעילים
קטגוריה:ביגוד צבאי, דרגות ואותות
קטגוריה:מדי צה"ל
קטגוריה:היסטוריה של הביגוד
הנדסה קוגניטיבית

**הנדסה קוגניטיבית** היא תחום בהנדסת אנוש העוסק בהתאמת עיצובם של כלים לאופי וליכולת הקוגניטיבית של המשתמש בהם. ניתן להתאים כלים, למשל, לאופי ויכולת התפיסה של המשתמש (למשל לחוש הטכני שלו, להיותו בעל תפיסה שמיעתית או ראייתית טובה), להלך ויכולת החשיבה שלו (כישרונו בפתרון בעיות, הכלים ההשכלתיים שלו, הרגליו המחשבתיים), ליכולת הריכוז שלו ולטיב ואופי הזיכרון שלו.

העוסקים בתחום מפתחים עקרונות ושיטות לעיצוב התואם את הקוגניציה של המשתמש ומפתחים גם דרכי הנחיה למעצבים.

דוגמאות לכללים בהנדסה קוגניטיבית:
* קל יותר לתפעל תוכנת מחשב כאשר רשימת הפקודות הנפוצות מוצגת בפני המשתמש והוא אינו נדרש לדלות אותן מזיכרונו.
* כאשר מעצבים מכשור שנועד לשימושם של עיוורים, ניתן להניח כי למשתמשים בו יש תפיסה שמיעתית מפותחת מאשר לאדם הממוצע. לכן ניתן להשקיע פחות מהמקובל בפישוט הפלט הקולי של המכשיר.
* יש צורך להתחשב בסביבה בה המכשיר יופעל; הלך המחשבה ויכולות הריכוז, לדוגמה, משתנים מסביבה לסביבה. מכשיר שמופעל בחדר שקט דורש פחות השקעה בעיצוב מאשר מכשיר שמופעל בשדה קרב.
* יש צורך בהערכה של מורכבות המטלה שהכלי נועד לסייע לאדם בביצועה (העוסקים בתחום משתמשים במושג "מערכת אדם-מכונה") לשם עיצוב מוצלח של הכלי. זה כולל את מורכבות הדרישות הקוגניטיביות של האדם. בעיצובו של כלי שמסייע במשימות פשוטות יש להשקיע פחות מאשר בכלי שמסייע במשימות מסובכות.

מטרות ההתאמה לקוגניציה של המשתמש:
* שיפור בביצועי משתמש.
** הקלה בתפישה נכונה של דרך פעולת הכלי ושל המשימה שהוא נועד לבצע.
** הקלת שיפוט נכון של הפעולה שיש לבצע בעזרת הנתונים שהמשתמש תפס.
** הקלה בהוצאה אל הפועל של ההחלטה שקיבל המשתמש.
* נוחות.
* חיסכון.
** מציאת הנקודות שניתן להשקיע פחות בעיצובן.
** הפחתת ההשקעה בהדרכת המשתמש לשימוש יעיל בכלי.

## ראו גם

* ממשק משתמש
## לקריאה נוספת

Adaptive Perspectives on Human-technology Interaction : Methods and Models for Cognitive Engineering and Human-computer Interaction
Series in Human-technology Interaction 
Author: 	Kirlik, Alex. 
Publication: 	Oxford, New York Oxford University Press, 2006. 

## קישורים חיצוניים

קטגוריה:הנדסת אנוש
קטגוריה:נגישות
קטגוריה:פסיכולוגיה קוגניטיבית
טמפרטורת גוף נורמלית

250px|ממוזער|מדחום
[ממוזער|250px|מדידת חום מתחת ל[לשון (איבר)|לשון]]
**טמפרטורת גוף נורמלית** של גוף האדם היא בטווח של C° 36.5 - 37 במדידה (במדחום) הנעשית בפה, או מתחת ל-38 מעלות צלזיוס במדידה בפי הטבעת. 

חום הוא אחד מסימני האבחנה הנפוצים ביותר ברפואה, ומאופיין בעליית טמפרטורת הגוף מעל הטווח הנורמלי. טמפרטורה בטווח של 37.3-37.4 נחשבת כחום תת-פיברילי.

טמפרטורת הגוף נוטה להשתנות במידת מה לאורך שעות היום ובהתאם למידת הפעילות הנעשית, כאשר הערך הנמוך ביותר נמדד לרוב בחלקו השני של מחזור השינה.

## ראו גם
* מדחום
* מכת חום

## קישורים חיצוניים

קטגוריה:תרמורגולציה
כובע גרב

[שמאל|ממוזער|250px|חברות בהכשרת ה[פלמ"ח בעין גב חבושות כובעי גרב.]]
[ממוזער|150px|[דה אדג']]
**כּוֹבַע גֶּרֶב** הוא כיסוי ראש סרוג מצמר הנחבש על הראש. כיום מיוצר הכובע מצמר או מפליס בדוגמה מעוגלת או בדוגמת "שודד" בה שולי הכובע ארוכים ומקיפים את הראש מהקודקוד ועד הצוואר ובאמצע אחת הדפנות מצוי פתח עגול עבור הפנים. 

הכובע התפרסם בישראל כמאפיין של אנשי הפלמ"ח. כובע הגרב של הפלמ"ח היה בעל שני קצוות מחודדים וללא חור במרכזו ונחבש תוך קיפול השוליים. גם לאחר קום המדינה, ה"דודות" של הוועד למען החייל היו סורגות כובעים אלה ומחלקות אותם לחיילים והוא היה פופולרי עד מלחמת ששת הימים. במהלך השנים חלו בו שינויים. 
*הכובעים הראשונים היו עשויים מצמר דק בסריגה צפופה. עם כניסת סיבי האקרילן לשוק החלו לסרוג כובעים אלו מאקרילן היות שהאקרילן מגרד פחות ומתייבש מהר יותר.
*הכובעים הראשונים מסוג זה, היו מעין גרב מלבני ללא חורים שנלבש תוך כדי קיפול ובמהלך השנים השתנה הכובע למעוגל עם חור במרכזו הנלבש על כל הפנים ומכסה חלקית את הצוואר.
## היסטוריה
מלחמת קרים, 1854–1856  הייתה המלחמה הראשונה שבה אנשים סרגו בבית עבור חיילי מדינתם שבצבא. אין אזכור בעיתוני התקופה על כך אבל העלמה ריגו (Mlle Rigo) הוסיפה דף כותרת בספר 'Winter book for 1854' בשם ה'נחמות של קרים' (The comforts of Crimea) ושם היא מוסיפה מכתב שנכתב בעיתון The Times ב-5 בדצמבר 1854 שמופנה לנשות אנגליה ולנשות יורקשייר שתסרוגנה גרביים חמות בצבע חום וכפפות בקרושה לחיילים. שלושה ביטויי סריגה מיוחסים למלחמת קרים מ-1880. המושג 'קסדת בלקלאווה ' (balaclava helmet) קסדה סרוגה שכיסתה את הראש האוזניים, הצוואר ועם פתח לפנים. כיסוי הראש הזה היה קיים עוד לפני מלחמת קרים ואף יש פטנט עליו שרשם ג'יימס מרטין מואלוורז ( James Martin of Walworth ) ורשם אותו תחת השם 'המגן '(The Protector). העלמה ריגו לא הדפיסה הוראות ולא קראה לזה בלקלאווה . הפעם הראשונה שהשם הזה מופיע בדפוס הוא ב-1881 שבע עשרה שנים אחרי הקרב על בלקלאווה ב-25 באוקטובר 1864. שני הביטויים הנוספים הקשורים בסריגה, שמקורם במלחמת קרים הם קרדיגן, ורגלן. 

## בתרבות
### בישראל
כובע הגרב מזוהה עם לוחמי הפלמ"ח ומופיע ביצירות רבות של דור זה.

אריה נבון צייר קריקטורה בשם "הקסטל בידנו" בו הראה את ההר חבוש כובע גרב, כסמל להיותו בשליטת לוחמי הפלמ"ח.

## קישורים חיצוניים

## הערות שוליים

גרב
קטגוריה:הפלמ"ח
מנעמים

שמאל|ממוזער|90px|הסמליל הישן של החברה
**מנעמים** הוא מפעל ישראלי למאפים מתוקים, בעיקר אפיפיות.
## היסטוריה
המפעל הוקם בשנת 1950 במושבה הגרמנית בחיפה (כיום שדרות בן-גוריון 18) על ידי רוזה ויצחק וולפיילר ושתי בנותיהם. הם היו ילידי קרקוב, שניצלו מהשואה על ידי חסיד אומות העולם אוסקר שינדלר.

לפני מלחמת העולם השנייה היה יצחק סוכן של מפעלי סושארד בפולין (כיום חלק מחברת ), ורוזה הייתה עקרת בית. בתקופה בה שהו בגטו קרקוב עזרה רוזה לכלכלת הבית על ידי אפיית עוגות ועוגיות. כאשר עלו לישראל היו שניהם בגיל מבוגר יחסית וחיפשו מקור פרנסה. בעלייתם הביאו איתם בני הזוג מקלה בעל תבניות לאפיית אפיפיות ולכן החליטו לנסות לייצר בביתם ופלים מצופים ולמכור אותם בקמעונאות.

רוזה, יחד עם בנותיה, אפתה את דפי הוופלים, חתכה לגודל הרצוי וטבלה אותם בקלחת תחליף שוקולד מבעבעת. לאחר צינון היו עוטפים את הוופלים ברדיד אלומיניום ויצחק היה עובר בין חנויות המכולת והקיוסקים בעיר התחתית ומוכר את התוצרת.

למזלה של המשפחה, היו אלו ימי הצנע והשוק היה צמא למיני מתיקה, כך הצליח יצחק למכור את הוופלים שייצרה המשפחה. כאשר עלה הביקוש, רכש יצחק זוג אופניים אשר איפשרו לו להגדיל את טווח המכירות, ואחר כך פרד ועגלה דו-גלגלית. הייצור הועבר לצריף קטן שנשכר לשם כך והעסק החל להעסיק גם עובדים שלא מקרב בני המשפחה. על הוופלים הוטבע אז השם המסחרי "וופל חיפה".

אחרי זמן מה, הצטרף לעסק החתן, יצחק (אינק) בירנהק, ונרכשה מכונית מסחרית להובלת התוצרת ברחבי ישראל. עם העלייה בביקוש והגדלת מגוון המוצרים (למשל, גביעי גלידה), הועבר ב-1966 המפעל למפרץ חיפה, נרכש ציוד תעשייתי ונקבע השם "מנעמים" כשם החברה. בשנים שחלפו הצטרפו למפעל המשפחתי ילדיהם של יצחק ואשתו רינה: אברהם (רמי) בירנהק וליאורה בירנהק-מרכוס יחד עם בעלה לשעבר.

המפעל גם מייצא מוצרים אל מחוץ לישראל, בעיקר לארצות הברית, שם נהנה המפעל מהשוק החרדי הדורש הכשר מהודר.

בפברואר 2021 נחתמה עסקת רכישה של המפעל על ידי קרן ההשקעות "גרין לנטרן", בהיקף המוערך בלפחות 10 מיליון שקלים. לעסקה נדרש אישור של רשות התחרות, שכן "גרין לנטרן" רכשה בעבר את חברת גילרו המייצרת מוצרים דומים, והעסקה תביא למיזוגן של שתי החברות. ביוני 2021 הממונה על התחרות לא אישרה את העסקה, ובעקבות כך החברות משכו את בקשת המיזוג והרכישה לא יצאה אל הפועל.

## הערות שוליים

קטגוריה:מאפיות בישראל
קטגוריה:קרן גרין לנטרן
מאסנאטה מוהאטו סיסו, מלכת לסוטו

המלכה **מאסנאטה מוהאטו סיסו** (נולדה ב-2 ביוני 1976) היא המלכה הרעיה של לטסי השלישי מלך לסוטו.

מאסנאטה נולדה בשם **אנה קאראבו מוטסאואננג** במאפוטנג שבמחוז בראה, והיא הבכורה מבין צאצאיהם של תקיסו מוטסאואננג ורעייתו מאראראבו.

בשנת 1990 נרשמה מאסנאטה למכללה הבינלאומית מאכאבנג במאסרו, ולמדה בה עד שנת 1996. עם תום לימודיה נרשמה בשנת 1997 לאוניברסיטה הלאומית של לסוטו ללימודי תואר ראשון במדעים. באוקטובר 1999, לאחר שתי שנות לימודים, התארסה למלך לטסי השלישי, והפסיקה את לימודיה. בני הזוג נישאו ב-18 בפברואר 2000 במאסרו, בירת המדינה.

הייתה זו הפעם הראשונה שבה בן משפחת המלוכה נשא אישה שאינה ממשפחת אצולה בהיסטוריה של לסוטו.

לבני הזוג שלושה ילדים:
* הנסיכה סנאטה (נולדה ב-7 באוקטובר 2001);
* הנסיכה מאסיסו (נולדה ב-20 בנובמבר 2004);
* הנסיך לרותולי סיסו (נולד ב-18 באפריל 2007) - יורש העצר של לסוטו.

## קישורים חיצוניים

* קורות חיים
* נישואי מאסנאטה ולטסי באתר חדשות ה-BBC

## הערות שוליים

קטגוריה:המלוכה בלסוטו
קטגוריה:מלכות רעיות
קטגוריה:לסוטו: נשים
קטגוריה:ילידות 1976
לבנטל

**לבנטל** (מגרמנית: **Löwenthal** או **Loewenthal**; וריאנטים: **Lowenthal**, **Löwental** וכן **Löwendal**, "לבנדל") הוא שם משפחה יהודי, גרמני ושוודי, שמילולית פירושו "עמק אריות". במקרה של יהדות אשכנז, היווה השם לעיתים וריאציה על השם לוי או על שמות פרטיים שפירושם "אריה".

## הערות שוליים

קטגוריה:שמות משפחה אשכנזיים
קטגוריה:שמות משפחה גרמניים
פיב"א אסיה

**פיב"א אסיה** (באנגלית: **FIBA Asia**) היא התאחדות כדורסל אזורית של פיב"א שאליה שייכות כל 44 פדרציות פיב"א באסיה.

## דירוג נוכחי לנבחרות פיב"א אסיה
להלן דירוג הנבחרות בפיב"א אסיה לפי הדירוג העולמי של פיב"א:

## ראו גם

## קישורים חיצוניים
* 
## הערות שוליים

קטגוריה:פיב"א
קטגוריה:אסיה: ספורט
קטגוריה:ארגונים בין-לאומיים אזוריים
ין יאנג יו

**ין יאנג יו** (באנגלית: ****) היא סדרת טלוויזיה מונפשת אמריקאית ששודרה בג'טיקס
מספטמבר 2006 ועד אפריל 2009. הסדרה שודרה גם בדיבוב לעברית בערוץ ג'טיקס ישראל החל משנת 2007.

## תקציר העלילה
עלילת הסדרה מתמקדת בשני ארנבים תאומים בשם "ין" ו"יאנג" המתאמנים ב"וו-פו" אצל פנדה זקן וזועף. וו-פו הוא סוג מיוחד של אמנות לחימה שמשלבת עוצמה עם קסם. השניים חייבים לעבוד ביחד כדי להציל את העולם מכוחות רשע.

## דיבוב לעברית
* ליאת הר לב - ין
* אסף אבידן - יאנג, בפרקים 1 עד 20.
* דניאל זילברשטיין - יאנג, מפרק 21 והלאה.
* גלעד קלטר - יו, הפנדה הזועף.

## קישורים חיצוניים

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2006
קטגוריה:ג'טיקס: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
The Gentleman's Magazine

***The Gentleman's Magazine*** (**"המגזין של הג'נטלמן"**) היה כתב עת שהעורך והעיתונאי אדוארד קייב הוציא לאור לראשונה בלונדון בינואר 1731. הוא היה כתב העת המודפס הראשון בשפה האנגלית שהופץ בתפוצה ארצית ולא מקומית, וכפי הנראה היה הראשון מסוגו בעולם המערבי.

הכותרת המקורית הראשונה הייתה "המגזין של הג'נטלמן, או מקור המידע החודשי של הסוחר". החידוש של קייב היה ביצירת תמצית חודשית של חדשות ופרשנות על כל נושא שיש לציבור המשכיל עניין בו, ממחירי סחורות הגלם ועד לשירה בלטינית. רוב החומר בכתב העת היה מקורי ונכתב על ידי קבוצה של תורמים קבועים, אבל כלל גם ציטוטים נרחבים וסיכומים מכתבי עת וספרים אחרים. קייב, שערך את כתב העת תחת שם העט "סילבנוס אורבן" (Sylvanus Urban), היה הראשון להשתמש במונח "מגזין" (במקור מערבית דרך הצרפתית "מחסן") עבור כתב עת. בשער הופיע תמיד האיור (שעודכן עם השנים) של בית "שער סנט ג'ון" (St John's Gate, שריד למנזר) בקלרקנוול שברובע איזלינגטון שבלונדון. מבנה זה, שהיה ביתו של קייב, שימש בפועל כמשרדים של כתב העת.

קודם לייסוד *The Gentleman's Magazine* היו כתבי עת שהתמחו בתחומים מסוימים, אבל לא היו פרסומים מרובי תחומים כמוהו (אם כי היו קודם לכך ניסיונות כדוגמת "The Gentleman's Journal", שנערך על ידי פטר אנתוני מוטיו (Peter Anthony Motteux) ויצא לאור בשנים 1694-1692).

מקום העבודה הקבוע הראשון של סמואל ג'ונסון כסופר היה ב-*The Gentleman's Magazine*. בתקופה בה נאסר לדווח על הדיונים בפרלמנט תרם ג'ונסון בקביעות דוחות על הנעשה בפרלמנט בכותרת "דיונים של הסנאט של מגנה ליליפוטיה". המשפטים שהופיעו בדוחות אלו אומנם שיקפו את עמדותיהם של המתדיינים, אבל הנוסח היו כולו פרי עטו של ג'ונסון.

קייב שהיה איש עסקים מוכשר, הצליח לפתח רשת הפצה נרחבת עבור *The Gentleman's Magazine*. כתב העת נקרא בכל רחבי העולם דובר האנגלית. העיתון נסגר בספטמבר 1907.

## סדרות
* 1735-1731 The Gentleman's Magazine, או מקור המידע החודשי
* 1833-1736 The Gentleman's Magazine, והכרוניקה ההיסטורית
* 1855-1834 The Gentleman's Magazine של הסדרות החדשות
* 1868-1856 הסדרות החדשות: The Gentleman's Magazine וסקירה היסטורית
* 1907-1869 הסדרות החדשות: The Gentleman's Magazine

## קישורים חיצוניים

* תצלומים של דפים מה-Gentlemen's Magazine
* 

## הערות שוליים

קטגוריה:הממלכה המאוחדת: כתבי עת
פסח קפלן

**פסח קפלן** (בכתיב יידי: **קאפּלאן**; 4 בספטמבר 1870 – 1943) היה סופר, מתרגם ועיתונאי עברי ויידי.
כתב שירים וסיפורים לילדים ולמבוגרים בעברית וביידיש, ועסק בתרגום. תרגם בביאליסטוק בשנת 1913 את מחזהו של דוד פינסקי "עלובי החיים" לעברית.

קפלן תרגם את שיריו של מרק ורשבסקי (בהם השיר הידוע והאהוב "אויפן פריפעטשיק", המוכר בתרגומו של קפלן כ"חדר קטן, צר וחמים"). תרגם את משלי קרילוב ליידיש (ביאליסטוק 1918), וכן תרגם לעברית וליידיש יצירות רבות נוספות מספרות העולם.

במלחמת העולם השנייה עמד בראש מחלקת ההשכלה ביודנראט של גטו ביאליסטוק. נספה בגטו בשנת 1943.

קפלן ניהל יומן שבו תיאר את קורות הגטו. לאחר מותו נמצא היומן, ופורסם בחלקו בעיתון "ביאליסטאקער שטימע" בניו יורק.

## ספריו
### בעברית
* **ספר הזמירות: שירי מופת לזמרה ממבחר השירה הכללית עם תוספת שירי ישראל ושירי ילדים**, ורשה: אחיספר, תרע"ג.
* **הצעד הראשון: ספור אמיתי**, ורשה תרנ"ט.
* **דבורה: אגדה**, פיוטרקוב תרנ"ט.
* **אח ואחות: ספור לילדים**, ורשה תרנ"ז.
* **כפרת פשע: ספור הסתורי מן המאה הארבע עשרה**, ורשה 1893.

### ביידיש
* **ביבלישע געזאנגען**, ביאליסטוק תרצ"ט.
* **שער גערטנער**, ביאליסטוק 1921.
* **יאםאנישע מעשהלאך**, ביאליסטוק 1921.
* **ליעדער-בוך : א זאמלונג פון געזאנגען פאר כאר און סאלא**, ורשה 1914.

## קישורים חיצוניים

* 
* 
* פסח קפלן באתר WorldCat
* Heidi M. Szpek, '“What a thunderous voice!”: Remembering Pesach Kaplan, *The Jewish Magazine*, August 2011
* Moshe Cynowicz, Pesach Kaplan (תרגם: Jerrold Landau), מתוך: זלדה אדלשטיין, **בדרכי אבות**, ירושלים: [חמו"ל], תש"ל (תולדות אבי המחברת ר’ עזריאל קושלבסקי והעיירה סטאוויסק)

מפרי עטו:
* קטעים מיומן הגטו של פסח קפלן, בתוך: י. שמולעוויטש (רעדאקטאר), **דער ביאליסטאקער [[יזכור בוך]]**, ניו יורק:: ביאליסטאקער צענטער, תשמ"ב 1982, עמ' 71–74, בתרגום לאנגלית, באתר של עדה הולצמן

## הערות שוליים

קטגוריה:סופרים יהודים פולנים
קטגוריה:סופרים כותבי עברית
קטגוריה:סופרים כותבי יידיש
קטגוריה:מתרגמים לעברית
קטגוריה:מתרגמים מיידיש לעברית
קטגוריה:מתרגמים ליידיש
קטגוריה:יהודים בשואה: פולין
קטגוריה:אסירים בגטו ביאליסטוק
קטגוריה:עיתונאים כותבי יידיש
קטגוריה:עיתונאים כותבי עברית
קטגוריה:משוררי ילדים כותבי יידיש
קטגוריה:סופרי ילדים ונוער יידישאים
קטגוריה:כותבי יומן בשואה
קטגוריה:סופרים ומשוררים שנספו בשואה
קטגוריה:ילידי 1870
קטגוריה:נפטרים ב-1943
Wilderness

**"Wilderness"** הוא אלבום הסולו השני של הזמר הבריטי ברט אנדרסון משנת 2008.

אלבומו השני של אנדרסון, מהווה המשך לרוח אלבום הבכורה שהוציא שנה קודם לכן. האלבום מתאפיין, בהגשה צנועה ומינימלית המתבססת בעיקר על פסנתר וכלי מיתר, ובהפקה רזה אף יותר מההפקה שאפיינה את האלבום הקודם. כל שירי האלבום ניכתבו על ידי אנרסון למעט השירים Clowns ו-Back to You בהם השתתף גם שותפו של אנדרסון בהפקת האלבום פרד בל. האלבום כולו הוקלט ובושל תוך שישה ימים במהלך חודש מאי של אותה שנה, ויצא חודשיים לאחר מכן. את עטיפת האלבום צילם אלן ג'נקינס, ולעיצוב העטיפה אחראי אנדרסון.

## שירי האלבום
#A Different Place
#The Empress
#Clowns
#Chinese Whispers
#Blessed
#Funeral Mantra
#Back to You (דואט עם עמנואל סנייה)
#Knife Edge
#P. Marius
#Symmetry

## השתתפו בהקלטות
*ברט אנדרסון: שירה, קולות, פסנתר, גיטרות, קלידים, כלי הקשה, עיבוד לכלי מיתר.
*אימי לאנגלי: צ'לו.
*עמנואל סנייה: שירה (בשיר Back to You).
*פרד בל: עיבוד לכלי מיתר.

## קישורים חיצוניים
* 

קטגוריה:מוזיקת אינדי
פיב"א אוקיאניה

**פיב"א אוקיאניה** (באנגלית: **FIBA Oceania**) היא התאחדות כדורסל אזורית של פיב"א,  ההתאחדות נוסדה בשנת 1969, במטרה לאחד ולייצג את כל 21 פדרציות פיב"א אשר ממוקמות באוקיאניה והמטה הראשי ששלה ממוקם בעיר גולד קוסט, אוסטרליה.

ההתאחדות מורכבת ממועצת מנהלים אשר מתכנסת פעמיים בשנה, והיא הגוף המבצע אשר מייצג את כל 21 הפדרציות החברות. כמו כן, כל 21 הפדרציות מתכנסות פעם בשנה בפני האספה הכללית של פיב"א אוקיאניה. 

ייחודה של התאחדות זו היא הקוטביות הגדולה שלה, כאשר מצד אחד חברות בה אוסטרליה וניו זילנד שהן מדינות גדולות יחסית, אך כמעט כל שאר החברות הן איים קטנים עם מספרים תושבים מועט ביותר. זו הסיבה שבגללה אוסטרליה וניו זילנד נהנות מהגמוניה כמעט מוחלטת באזור זה. אלופת האזור הנוכחית (2014) היא אוסטרליה.

## המדינות החברות

## דירוג נוכחי לנבחרות פיב"א אוקיאניה
להלן דירוג הנבחרות בפיב"א אוקיאניה לפי הדירוג העולמי של פיב"א:

## תחרויות
*אליפות פיב"א אוקיאניה
*אליפות פיב"א אוקיאניה לנשים
*טורניר הצעירים של פיב"א אוקיאניה
*טורניר הצעירות של פיב"א אוקיאניה
*אליפות פיב"א אוקיאניה לנערים מתחת לגיל 17
*אליפות פיב"א אוקיאניה לנערות מתחת לגיל 17

## ראו גם

## קישורים חיצוניים
* 
*אתר כדורסל אוסטרליה

## הערות שוליים

קטגוריה:פיב"א
קטגוריה:אוקיאניה: ספורט
קטגוריה:ארגונים בין-לאומיים אזוריים
הארי רדנאפ

**הנרי ג'יימס "הארי" רדנאפ** (באנגלית: **Henry James "Harry" Redknapp**; נולד ב-2 במרץ 1947) הוא כדורגלן עבר אנגלי ומאמן בהווה.
## קריירה
לאחר שפרש ממשחק, אימן רדנאפ את הקבוצות בורנמות', וסטהאם יונייטד, פורטסמות', סאות'המפטון וטוטנהאם הוטספר. בין הישגיו ניתן למנות זכייה בגביע ה-FA בשנת 2008 עם פורטסמות', והעפלה לרבע גמר ליגת האלופות עם טוטנהאם הוטספר בעונת 2011/2012.

ב-24 בנובמבר 2012 מונה רדנאפ למאמנה של קבוצת קווינס פארק ריינג'רס האנגלית. עזב את הקבוצה בפברואר 2015 לאחר שנאלץ לעבור ניתוח בברך. במרץ 2016 מונה למאמנה של נבחרת ירדן בכדורגל לשני משחקים. באפריל 2017 מונה למאמנה של ברמינגהאם סיטי. בספטמבר 2017 התפטר מתפקידו.

בנו של הארי, ג'יימי רדנאפ, שיחק תחת הדרכתו של אביו בקבוצות בורנמות' ובסאות'המפטון. רדנאפ הוא גם דודו של שחקן צ'לסי ונבחרת אנגליה פרנק לאמפרד.

## תארים
### קבוצתיים
#### [[בורנמות' (כדורגל)|בורנמות']]
* פרס הפוטבול ליג: 1984

#### [[וסטהאם יונייטד]]
* גביע האינטרטוטו: 1999

#### [[פורטסמות' (כדורגל)|פורטסמות']]
* אליפות הצ'מפיונשיפ: 2002/2003
* גביע ה-FA: 2007/2008

### אישיים
* מאמן העונה בפרמייר ליג: 2009/2010
* מאמן החודש בפרמייר ליג (8): נובמבר 1998, אפריל 2004, אוקטובר 2004, מרץ 2005, אפריל 2006, אוגוסט 2009, ספטמבר 2011, נובמבר 2011

## קישורים חיצוניים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני וסטהאם יונייטד
קטגוריה:כדורגלני בורנמות'
קטגוריה:כדורגלני ברנטפורד
קטגוריה:כדורגלני סיאטל סאונדרס
קטגוריה:מאמני כדורגל אנגלים
קטגוריה:מאמני בורנמות'
קטגוריה:מאמני וסטהאם יונייטד
קטגוריה:מאמני טוטנהאם הוטספר
קטגוריה:מאמני קווינס פארק ריינג'רס
קטגוריה:מאמני פורטסמות'
קטגוריה:מאמני סאות'המפטון
קטגוריה:מאמני ברמינגהאם סיטי
קטגוריה:אנגלים שנולדו ב-1947
קרדאחה

**קַרְדַ֫אחַה** (בערבית: **قرداحة**) היא עיירה בצפון-מערב סוריה, במחוז לטקיה. העיירה נמצאת בקרבת העיר לטקיה, בין ההרים הצופים על קו החוף של סוריה.

מרבית אוכלוסיית קרדאחה היא ממוצא עלווי, ונולד בה נשיא סוריה לשעבר, חאפז אל-אסד. מאז עלה אסד לשלטון בסוריה בשנת 1970, ובמהלך תקופת שלטונו, השקיע הממשל הסורי באופן משמעותי בקרדאחה, בלטקיה ובסביבתן. הדבר בא לידי ביטוי בהקמת ארמונות ובתי קיט בקרדאחה השייכים למשפחת הנשיאות הסורית, ואף בבניית מעקף שמקשר את העיירה לכביש החוף המהיר. באופן מסורתי מהווה קרדאחה מרכז משפחתי של משפחת הנשיאות מחוץ לדמשק, והנשיא בשאר אל-אסד, כמו אביו לפניו, נהג להתארח לפרקים בעיירה בחופשותיו. ב-27 ביוני 2006, עת שהה הנשיא בשאר אל-אסד בארמונו שבקרדאחה, ביצע חיל האוויר הישראלי יעף הפגנתי מעל הארמון תוך יצירת בום על-קולי, זאת בתגובה לחטיפתו של גלעד שליט על ידי ארגון חמאס יומיים לפני כן.

במרכז העיירה פסל גדול של הנשיא חאפז אל-אסד, וכן מאוזוליאום ענק ובו קבורים חאפז אל-אסד ובנו באסל אל-אסד. לפי פרסומים, המאוזוליאום נהרס ב-11 בדצמבר 2024, עם המהפכה הסורית. מדי שנה (עד 2024) נערכו בקרדאחה שני אירועים רבי משתתפים – האזכרה השנתית לפטירתו של חאפז אל-אסד ב-10 ביוני, והאזכרה השנתית למותו של באסל אל-אסד ב-21 בינואר. בשנת 2001 נכח חבר הכנסת הערבי-ישראלי עזמי בשארה בטקס האזכרה למותו של חאפז אל-אסד, ונשא דברים בשבח "ההתנגדות הערבית" – דברים שעוררו סערה גדולה בישראל.

## קישורים חיצוניים

## הערות שוליים

קטגוריה:סוריה: יישובים
לוקרינוס

**לוקרינוס** (באנגלית: **Locrinus**; נפטר בשנת 1081 לפנה"ס לערך) היה מלך אגדי של אנגליה על פי ספרו של ג'פרי ממונמות' "ההיסטוריה של מלכי בריטניה". אין כל ראיות היסטוריות לקיומו של לוקרינוס.

## קורות חיים
ג'פרי מציין כי לוקרינוס היה בנו הבכור של ברוטוס, מצאצאי פליטי מלחמת טרויה ונכדו של איניאס. לוקרינוס ירש חלק מממלכת אביו ושלט בלואגריה (כיום אנגליה). על פי ג'פרי, שלטונו של לוקרינוס נמשך 10 שנים.

לאחר מות אחיו אלבאנאקטוס בידי האמבר ההוני יצאו לוקרינוס, ואחיו השני קאמבר לנקום את מותו של אלבאנאקטוס, ולחמו על גדת הנהר האמבר (הנקרא על שמו של המפסיד בקרב).
בעקבות הקרב נשא לוקרינוס לאישה את בתו של מלך הגרמנים, אסטרילדיס, אשר ההונים החזיקו בשבי, ולוקרינוס שחרר. נישואים אלה היו בניגוד לדעתו של קורינאוס, בן בריתו של ברוטוס (אביו של לוקרינוס) ומלך קורנוול, אשר שאף שלוקרינוס ישא לאישה את בתו, המלכה גוונדולן. לוקרינוס נכנע, ביטל את נישואיו לאסטרילדיס (אולם המשיך לאהוב אותה והחזיק אותה כלואה במערה בטרינוואנטום (כיום בלונדון) במשך שבע שנים).

ללוקרינוס ולאסטרילדיס נולדו בת בשם האברן, וללוקרינוס ולגוונדולן נולד בן בשם מאדאן. לאחר מותו של קורינאוס, עזב לוקרינוס את גוונדלין ושב ונשא את אסטרילדיס כמלכתו. גוונדולן שבה לקורנוול ואספה צבא לתקוף את לוקרינוס. הקרב נערך לעיד הנהר סטור ובו הובס לוקרינוס ונהרג.  לאחר תבוסת לוקרינוס הטביעה גוונדולן את אסטרילדיס והאברן.

לאחר מותו משלה רעייתו, גוונדולן, באנגליה.

## קישורים חיצוניים

* גניאולוגיה של לוקרינוס
* תיארוך מלכי בריטניה האגדיים

קטגוריה:בריטניה: מלכים אגדיים
פיב"א אמריקה

**פיב"א אמריקה** (באנגלית: **FIBA Americas**) היא התאחדות כדורסל על-אזורית של פיב"א, שאליה שייכות כל 44 פדרציות פיב"א אשר ממוקמות באמריקה הצפונית, אמריקה המרכזית ואמריקה הדרומית. המשרד הראשי של פיב"א אמריקה ממוקם בסן חואן, פוארטו ריקו.

## תחרויות פיב"א אמריקה
*אליפות פיב"א אמריקה
*אליפות פיב"א אמריקה לנשים
*אליפות פיב"א אמריקה לגברים מתחת לגיל 20 (לא נערכת יותר)
*אליפות פיב"א אמריקה לנשים מתחת לגיל 20 (לא נערכת יותר)
*אליפות פיב"א אמריקה עד גיל 18.
*אליפות פיב"א אמריקה עד גיל 18, נשים.
*אליפות פיב"א אמריקה עד גיל 16.
*אליפות פיב"א אמריקה עד גיל 16, נשים.
*ליגת פיב"א אמריקה.

## דירוג נוכחי לנבחרות פיב"א אמריקה
להלן דירוג הנבחרות בפיב"א אמריקה לפי הדירוג העולמי של פיב"א:

## ראו גם

## קישורים חיצוניים
* 
*נבחרת האקרובטים של פיב"א אמריקה

## הערות שוליים

קטגוריה:פיב"א
קטגוריה:ארגונים בין-לאומיים אזוריים
Brett Anderson (אלבום)

**Brett Anderson** הוא אלבום הסולו הבכורה של הזמר הבריטי ברט אנדרסון משנת 2007. האלבום שיצא לאחר התפרקות להקתו של אנדרסון סווייד, זכה לתשבחות מצד מבקרי המוזיקה, אך לא זכה להצלחה בתחום המכירות ומצעדי הלהיטים כפי שזכו האלבומים הקודמים בהם נטל אנדרסון חלק כחבר להקה.
## הפקה
על האלבום עבד אנדרסון, בעת חברותו בלהקת The Tears, והאלבום תוכנן לצאת קודם לאלבומה השני של הלהקה - שלבסוף לא יצא והלהקה חדלה לפעול. 

מה שמייחד את האלבום, ובכך מקנה לו את איכויותיו של אלבום בכורה, הוא בכך שאנדרסון נשמע בו אחרת לגמרי מצורת הגשת השירים בהם היה רגיל עד כה. אנדרסון כפי שמוצג על עטיפת האלבום ומיוצג באלבום עצמו שקט, אמיתי ובוגר יותר מאשר אי פעם. הכלים המלווים את אנדרסון לאורך כל האלבום אקוסטיים, ומלווים לעיתים בעיבודים תזמורתיים עדינים. השיר Love Is Dead יצא כסינגל, הוגיע למקום ה-42 במצעד הסינגלים הבריטי.

בשיר "Colour of the Night", מזכיר אנדרסון את העיר תל אביב כמושא חלומותיה של אהובתו: "My love she dreams of Tel Aviv", ובכך רמז על חיבתו לעיר בה הוא מרבה לבקר ולהופיע.

## שירי האלבום
# Love Is Dead
# One Lazy Morning
# Dust and Rain
# Intimacy
# To the Winter
# Scorpio Rising
# The Infinite Kiss
# Colour of the Night
# The More We Possess the Less We Own of Ourselves
# Ebony
# Song for My Father

## השתתפו בהקלטות
* ברט אנדרסון - שירה, קולות, גיטרות, קלידים, כלי הקשה.
* פרד בול - קלידים, תכנות, מפיק, עיבוד תזמורתי.
* ג'ים האנט - חליל.
* כריסטופר סונה - תופים.

## קישורים חיצוניים

קטגוריה:אלבומי בכורה מ-2007
The Tears

**The Tears** (בעברית: **הדמעות**) הייתה להקת רוק בריטית שנוסדה על ידי שני חברי להקת סווייד הסולן ברט אנדרסון והגיטריסט ברנרד בטלר, ופעלה בין השנים 2004–2006.

## היסטוריה
האיחוד בין שני המוסקאים שהובילו את להקת סווייד, היה מפתיע מאחר שהשניים הסתכסכו קשות שנים ספורות קודם לכן, דבר שהיווה את הסיבה המרכזית לדעיכת הלהקה ופירוקה בסופו של הדבר. שמה של הלהקה לקוח משורת סיום מפואמה מאת המשורר פיליפ לארקין "Femmes Damnées": "The only sound heard is the sound of tears".

באפריל 2005 יצא הסינגל הראשון של הלהקה, "Refugees", שזכה להגיע לראשי המצעדים בבריטניה. ביוני של אותה השנה יצא אלבום הבכורה היחיד של הלהקה **Here Come the Tears** (שהגיע למקום ה-15 במצעדי המכירות בבריטניה), ועמו יצא גם הסינגל השני והאחרון ללהקה "Lovers", שהפך אף הוא ללהיט.

חודש לאחר יציאת אלבומה של הלהקה, הכריז אנדרסון, כי במקביל למסע ההופעות של הלהקה וקודם לאלבומה השני - יצא אלבום הסולו הראשון שלו. הלהקה המשיכה במסע ההופעות והכריזה על מסע הופעות נוסף באירופה. לאכזבת המעריצים, בוטל מסע ההופעות של הלהקה, ולמעשה היא חדלה לפעול.

## קישורים חיצוניים

* 

קטגוריה:להקות רוק בריטיות
קטגוריה:להקות בריטפופ
קטגוריה:להקות רוק אלטרנטיבי
קטגוריה:להקות שהוקמו בשנת 2004
קטגוריה:להקות שהתפרקו בשנת 2006
פרנץ יונאס

**פרנץ יוסף יונאס** (4 באוקטובר 1899 – 24 באפריל 1974) היה פוליטיקאי אוסטרי והנשיא הפדרלי השביעי של אוסטריה שירת בתפקיד בין השנים 1965–1974.

יונאס נולד בפלורידסדורף, פרוור צפוני של וינה. במלחמת העולם הראשונה שירת בחיל הרגלים של הצבא האוסטרו הונגרי בחזית הרוסית. הוא עבד מעל 16 שנים כסדר ומגיה בבית דפוס של יהודי, בו למד את האותיות העבריות. במקביל היה פעיל במפלגה הסוציאל-דמוקרטית ובארגון פועלי הדפוס של וינה. בשנת 1932 נבחר למזכיר אזורי בווינה של המפלגה הסוציאל-דמוקרטית. בשנת 1935, אחרי מלחמת האזרחים באוסטריה, הוא נעצר, אך זוכה מהאשמות בגידה ושוחרר לאחר כשנה. במלחמת העולם השנייה עבד במפעל מנועים ולאחר המלחמה מונה למועצת פלורידסדורף. בשנת 1946 מונה לראש מועצת פלורידסדורף, שהייתה בשליטת ברית המועצות. בשנת 1948 נבחר למועצת עיריית וינה והיה אחראי על ענייני תזונה. בשנת 1949 קיבל אחריות על תיק הבנייה. בשנת 1951, עם מינויו של תאודור קרנר לנשיא אוסטריה, החליפו יונאס כראש עיריית וינה. יונאס זכה לפופולריות רבה והמשיך בתפקיד עד 1965.

במאי 1965 נבחר לכהן כנשיא אוסטריה כנציג הסוציאליסטים, בגוברו על מועמד השמרנים בהפרש קטן. הוא נבחר שוב לתפקיד ב-1971 בגוברו על קורט ולדהיים.

יונאס היה תומך נלהב של שפת האספרנטו ובשנת 1923 החל ללמד את השפה באופן מקצועי. בשנת 1970 נאם יונאס בכנס האספרנטו העולמי, שהתקיים בווינה, עם שליטה מושלמת בשפה.

בשנת 1974 הוא מת מסרטן בעת מילוי תפקידו.

יונאס נחשב לידיד ישראל ולאחר מותו הורה שר הפנים על הורדת דגל ישראל לחצי התורן כאות אבל.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות המרכזי בווינה
קטגוריה:נשיאי אוסטריה
קטגוריה:זוכי מדליית פייר דה קוברטן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי עיטור הכוכב של יוגוסלביה
קטגוריה:מסדר האמבט: אבירים וגבירות הצלב הגדול
קטגוריה:מעוטרי מסדר הוורד הלבן של פינלנד
קטגוריה:אוסטרים שנולדו ב-1899
קטגוריה:אוסטרים שנפטרו ב-1974
אונאת הגר

איסור **אונאת הגר** כולל שתי מצוות לא תעשה מהתורה על פגיעה מילולית או כספית בגר.

## מקור הדין
בתורה נאמר:  וכן . חז"ל פירשו את הפסוק: .

רבי אליעזר הגדול מציין שהתורה מזהירה לגבי היחס לגר בשלושים ושישה מקומות. בפירוש המלבי"ם על התורה מופיע רשימה של אותם 36 מקומות (לדעתו). התורה מצווה פעם בלשון יחיד ופעם בלשון רבים ומכאן ניתן ללמוד על הכוונת הציווי הן לפרט והן למוסדות ציבור. בשולחן ערוך נאמר: .

## מדיני המצווה
פרטי דיני אונאת דברים ואונאת ממון מובאים במקומם. דוגמה המתייחסת במיוחד לגר מובא על ידי חז"ל: . לא ברור אם הציווי מתייחס גם לצאצאי גרים, אם כי הנטייה היא לומר שהיא שייכת גם עשר דורות לאחר הגיור או עד שהאדם המדובר לא יהיה ידוע כצאצא של גר.

לפי הרמב"ם וספר החינוך המצווה חלה על "גר צדק" שקיבל על עצמו את כל המצוות ולא על גר תושב המחויב רק על שבע מצוות של בני נח. אליבא דאבן עזרא () חל הציווי בארץ, על גר שקיבל על עצמו "שלא לעבוד עבודת כוכבים".

## מטעמי המצווה
לגר צדק יש שתי נקודות תורפה המצריכות הגנה נוספת משאר בני ישראל:
# עברו כגוי העלול להוות סטיגמה.
# היעדר קרובים וידידים היכולים לבוא להגנתו.
נקודות תורפה אלו עלולות "להזמין" עלבונות מאנשים הנהנים להיטפל לחלשים מהם, והמצווה באה להזהירם מפני התנהגות זו. נימוק נוסף הוא כי עלבונות עלולים לגרום לגר לחזור לדתו הקודמת. רש"ר הירש מסביר את הקשר בין המצווה לגרות בני ישראל במצרים המוזכרת בסמיכות בתורה כנימוק לאהבת הגר. לדבריו, הצרה של בני ישראל בעבדות במצרים נבעה מכך שהמצרים כיבדו והעניקו זכויות לתושבים לפי ייחוסם ומולדתם ולא לפי אישיותם וזהו הבסיס ל"תועבת מצרים".

## ראו גם
* גיור
* אהבת הגר

## הערות שוליים

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:גיור
קטגוריה:פרשת משפטים
קטגוריה:פרשת קדושים
לופס

**לוֹפֶּס** (מלועזית: **López** או **Lopez**) הוא שם משפחה ספרדי נפוץ שפירושו בספרדית זאב. במקור היה זה פטרונים (שם המבוסס על שם האב), שמשמעותו "בנו של לופה". **לופה** (**Lope**), בתורו, הוא שם פרטי ספרדי הנגזר מהמילה הלטינית **lupus** (זאב).
המקבילה הפורטוגזית (**Lopes**) היא **לוֹפֶּש** (פורטוגזית אירופית) או **לוֹפֶּס** (פורטוגזית ברזילאית), המקבילה האיטלקית היא **לוּפּוֹ** (**Lupo**) והמקבילה הרומנית היא **לוּפֶּסְקוּ** (**Lupescu**). במדינות ובשפות שונות השתנתה הגיית השם ל****.

## ראו גם
* 

## הערות שוליים

קטגוריה:שמות משפחה
קטגוריה:שמות משפחה ביהדות ספרד ופורטוגל